Vennaskond (ansambel)

Vennaskond on eesti furieristlik punk rocki bänd. 1984. aastal Mustamäel asutatud ansamblilt on 2024. aasta seisuga ilmunud 24 albumit, 12 vinüülplaati ja 4 täispikka muusikafilmi. 13 Vennaskonna laulu on olnud erinevates edetabelites esikohal. 2026. aastal sai ansambel Eesti Muusikaauhindade galal suure tunnustuse – elutööpreemia Panus Eesti muusikasse. 

1991. aasta algul läks ansambel kaheks aastaks Soome, tegeles intensiivselt loominguga ja tõusis pärast kodumaale naasmist kiiresti oma hittidega, nagu "Insener Garini Hüperboloid", "Pille-Riin", "Kopenhaagen" jpt Eesti muusikaedetabelite tippu. 

Linnade hulgas, kus Vennaskond on esinenud, on New York (CBGB, Continental), Pariis (Ą La Goguette, Place Saint Sulpice), Berliin (Køpi), Luxembourg (Verso), Riia (Andalūzijas Suns, Austrumu Robeža), Bukarest (Salle Polyvalente), Stockholm (Estniska Huset), Helsingi (Kultti, Vuoritalo), Turku (Auran Panimo, Ruisrock 1997), Seinäjoki (Hotelli Sorsanpesä), Vaasa (Nuorisotalo), Tampere (Sputnik, Telakka, Vastavirta), Järvenpää (A Festari 1998), Peine (HöhNIE Party 2000), Ratnieki (Laba Daba 2017), Trincihttps://lv.geoview.info/trinci,2073738186n (Tukumsi rajoon; Trincstock), Äänekoski (Ravintola Killinki), Raisio (Raision Tori), Ylöjärvi (Käyris), Lemsalu (Limbažu Kultūras Nams), Miitavi (Četri Balti Krekli, Melno Ceporisu Balerija) jne. 

Vennaskond on ainus Eesti bänd, mis on esinenud New Yorgi klubis CBGB.Vennaskond seikles New Yorgis Kroonika, 31. jaanuar 2001. 

Vennaskonna muusikat on esitanud raadiojaamad üle Maailma, sh Prantsusmaal (1996. aastal auhinnatud kui parim Ida-Euroopa bänd – Le Grand Prix Média),Radio France Internationale Indias ja Mongoolias. 

2014. aastal tunnustati Vennaskonda elutöö eest nimelise tähega Eesti Rock'n'Rolli Kuulsuste Kojas. 

2019. aastal esitas ansambel Metallica 60 000 pealtvaatajale kaveri Vennaskonna hitist "Insener Garini hüperboloid".OOTAMATU SIDEMEES | Vanad sõbrad! Metallica solist James Hetfield isiklikult palus Marko Asmeril neile Tartu kontserdiks Vennaskonda vahendada Kroonika, 18. 8. 2019.Tõnu Trubetsky: Metallica valis õige loo, oleksin ise sama otsuse teinud ERR, 19.07.2019. 

Vennaskonna liikmed Tõnu Trubetsky, Allan Vainola, Roy Strider ja Anti Pathique on saanud tuntuks ka kirjanikena. 

 Koosseis 
Vennaskonna koosseis on tihti muutunud (peamiselt 20. sajandil), sageli pole sama koosseis mänginud järjest isegi kaht kontserti. Ainult Tõnu Trubetsky on kuulunud ansamblisse alates esimesest kontserdist, mis toimus 23. oktoobril 1984. aastal. Aktiivselt tegutseb 2 koosseisu: 

 1993. aasta koosseis 

 Tõnu Trubetsky – vokaal
 Allan Vainola – kitarr
 Anti Pathique – kitarr
 Mait Vaik - basskitarr
 Camille Camille – viiul
 Miina Kullamaa – akordion
 Rainis Kingu – trummid

 Praegune koosseis 

 Tõnu Trubetsky – vokaal
 Allan Vainola – kitarr
 Anti Pathique – basskitarr
 Ed Edinburgh - kitarr
 Roy Strider – kitarr, vokaal, akordion
 Hedwig Allika – viiul
 Miina Kullamaa – akordion
 Anneli Kadakas – löökriistad
 Henry Leppnurm – löökpillid (alates 2004)
 Pexte Paxter - trummid

 Ajalugu 

 1984–1989 
Ansambli asutasid 1984. aastal Mustamäel laulja Tõnu Trubetsky ja kitarrist Teet Tibar. Grupi tõi lavale Irwin Art, kes oli pool aastat olnud ansambli Metallist mänedžer. Esimene kontsert toimus 23. oktoobril 1984 tollases Tallinna 49. Keskkoolis koosseisus Tõnu Trubetsky (laul), Teet Tibar (kitarr), Marco Rüütel (kitarr), Tarmo Kruusimäe (basskitarr), Andrus Lomp (trummid). Samal kontserdil esinesid veel näiteks Velikije Luki ja Metallist. Sellele koosseisule jäi see ainsaks kontserdiks. Teisel kontserdil detsembris Tartus mängis basskitarri Reet Nõgisto ja trumme Richard Nool. Need olid Vennaskonna ainsad kontserdid 1984. aastal. 

Enne kolmandat kontserti 18. aprillil 1985 võeti teiseks kitarristiks Kalle Käo. Koosseis muutus sel ajal igal kontserdil. Juulis 1985 Türil toimunud kontserdil mängis esimest korda trumme Mait Re. Vennaskonnas mängis ta kuni 1988. aasta lõpuni, mõnel kontserdil ka kitarri. 1985. aasta sügisel võeti Teet Tibar Nõukogude sõjaväkke. Pärast seda Vennaskond mõnda aega ei tegutsenud. Trubetsky tegi koos Moses Herzogi (Rainer Jancisega) bändi Felis Ultramarinus ja laulis 1986–1988 J.M.K.E.s, mis tegutses nime all Vürst Trubetsky & J.M.K.E. Vennaskond andis 1986. aastal ainult ühe kontserdi, augustis Hagudi lähedal EÕMi Rebase rühmas koosseisus Trubetsky (laul), Mait Re (kitarr), Andres Aru (trummid). 

7. aprillil 1987 tegi Vennaskond come back'i. 15. aprillist 5. novembrini oli bändi nimi Vennaskond D. Selle nime all anti kokku neli kontserti koosseisus Trubetsky (laul), Anti Pathique (kitarr), Re (trummid). Basskitarri mängisid kontsertidel Martin Süvari (15. aprillil), Mati Pors (22. mail) ja Tom Kinkar (12. juulil ja 5. novembril). Hilissügisel mängiti ka mõned kontserdid taas Vennaskonna nime all, kus viiulit mängis Koidu Jürisoo (Koidu Tani-Jürisoo). 

Vennaskonna 20. kontsert toimus 16. aprillil 1988 Tartus noortemajas Sõprus. Peale Vennaskonna esinesid veel näiteks Uus Selektsioon ja Ave Luna. Priidu Beier ja Matti Moguči esitasid oma luulet. Vennaskonna koosseis oli sel kontserdil Trubetsky (laul), Jüri Klyszejko (kitarr), Kinkar (basskitarr), Lomp (trummid). Andrus Lomp mängis Vennaskonnas trumme kuni 14. oktoobrini. 

20. veebruarist 26. veebruarini 1989 käis Vennaskond koos ansambliga Jim Arrow & The Anachrones Soomes turneel "Heimoveli '89", kus esineti viie kontserdiga Turus, Helsingis, Seinäjokis, Vaasas ja Helsingis. Peale Vennaskonna ja Jim Arrow & The Anachronesi esinesid kohalikud punkbändid. Trumme mängis sel turneel Ivo Schenkenberg noorem. 10. märtsil Tallinnas Valguse baaris toimunud kontserdil mängis esimest korda Vennaskonnas trumme Kristjan Mäeots (Kotkas). 2. mail toimus kinos Sõprus Vennaskonna 50. kontsert. 6. augustil esines Vennaskond Soomes Turu lähedal aset leidnud rahvusvahelisel punkfestivalil, millest võttis osa umbes poolsada bändi. 1989. aastal mängis Vennaskonnas ka mitu viiuldajat, 1. aprillist 15. aprillini Ira Vatsel, 20. maist 14. juulini Ruth Saulski ja septembrist 1989 kuni 6. juunini 1990 Maarja Ora. 14. detsembril 1989 koos Metro Luminaliga Tallinnas antud kontserdil mängis esimest korda basskitarri Mait Vaik ja trumme Hindrek Heibre. 

 1990–1999 
23. märtsist 6. juunini 1990 toimus kümnest kontserdist koosnenud Onu Bella ja Vennaskonna turnee, mida omavahel hakati nimetama "Kuldhamba ajastuks", kuna turnee mänedžeril Jaan Vaagil olid kõik hambad kullast. Kontserdid toimusid Kohtla-Nõmmel, Koerus, Rakveres, Jänedal, Järvakandis, Nõmmel, Haapsalus, Lihulas, Emmastes ja Tallinnas. Peale Onu Bella ja Vennaskonna kuulus truppi veel striptiisitar Maria, kes ennast igal kontserdil alasti võttis. 6. aprillil Haapsalu ja 7. aprillil Lihula kontsertidel esines koos Kuldhamba trupiga ka Aleksander Müller, kes oli kogu aeg purjus. Enamik "Kuldhamba ajastu" kontserte anti koosseisus Trubetsky (laul), Pathique (kitarr), Vaik (basskitarr), Heibre (trummid), mõnel kontserdil mängis viiulit Maarja Ora. Rakvere kontserdil liitus bändiga turneel security-mehena kaasas olnud Ülari Ollik (Mätas) akordionil. 18. detsembril toimus Tallinna 32. Keskkoolis Vennaskonna 80. kontsert, kus mängis esimest korda kitarri Allan Vainola. 

1991. aasta algul läks kogu bänd mõneks ajaks Soome. Suvel ilmus Eestis Vennaskonna esimene album "Ltn. Schmidt'i pojad" kasseti formaadis ja detsembris Soomes 7-tolline singel "Girl In Black / Riga My Love". Teine täispikk album, Helsingis ja Kopenhaagenis lindistatud "Rockipiraadid" ilmus 2. septembril 1992. Ansambel naasis Eestisse 1993. aasta alguses. Aasta algul tegutses Vennaskond kontserte andmata koosseisus Trubetsky (laul), Vainola (kitarr), Pathique (kitarr), Max Sinister (basskitarr), Heibre (trummid). 20. veebruariks oli viimane välismaale jäänud liige – Mait Vaik – Eestis tagasi ja algas hoogne tegevus. Vahetunud oli trummar, trumme mängis nüüd Rainis Kingu, kes oli enne olnud ansamblites Punk T, Velikije Luki ja Audience. 20. märtsil lisandus koosseisu ka akordionimängija Ülari Ollik (Mätas). Kevadel ilmus Vennaskonna kolmas album, "Usk. Lootus. Armastus." Koos kassetiga anti esmakordselt välja ka CD. Albumi pealt said väga populaarseteks laulud "Insener Garini hüperboloid" ja "Lili Marleen". 15. oktoobril toimus Tallinnas kinos Sõprus Vennaskonna 100. kontsert. Hilissügisel ilmus veel teinegi album "Vaenlane ei maga", mille sissemängimise ajaks leidis Trubetsky bändi viiuldaja, kelle nimeks sai Camille Camille. Camille esines koos Vennaskonnaga esimest korda 27. novembril. 4. detsembril Antsla kultuurimajas toimunud kontserdil mängis Vennaskonnas esimest korda Kaspar Jancis. 

1994. aasta suvel ilmus Vennaskonna viies album, "Võluri tagasitulek". Albumil oli ka hitt "Pille-Riin". 10. oktoobril toimus Helsingis Kaivohuones Vennaskonna 125. kontsert parvlaeva Estonia katastroofis hukkunute mälestuseks. Samal kontserdil esinesid ka Kauko Röyhkä & Narttu jt. 23. oktoobril sai Vennaskond kümneaastaseks. Novembris käis bänd koos The Tuberkuloitediga turneel "Eesti Tuur '94". 24. aprillil 1995 ilmus kuues album, "Inglid ja kangelased". CD-versiooni peal oli üks lugu, mida kassetil polnud: "Täna jälle me joome bensiini". 1. juulil toimus Haapsalu lossivaremetes üritusel "Treffpunkt" Vennaskonna 150. kontsert. 

14. novembril 1996 hukkus autoõnnetuses Vennaskonna akordionist Ülari Ollik (Mätas). 

3.–7. aprillil 1999 tegi Vennaskond turnee New Yorki, andes sealhulgas kontserdid rokiklubides Continental {koos bändidega Heal ja The Derogatories!}, Arlene Grocery ja CBGBs. 

 2000–2009 

24.–27. juunil 2004 oli Vennaskond Pariisi-turneel Tournée du Chat Noir, kaasa arvatud kontsert klubis À La Goguette. 

16. juuni – 27. august 2005 andis Vennaskond 19 kontserti Eestis toimunud turneel Linnusetuur 2005 - linnustes, lossides ja linnades. Külalisteks olid sellel turneel Les Diamants ning The Tuberkuloited. The Belka ning Alfonsis osalesid samuti, kuid ainult kahel kontserdil, mis toimusid 30. juunil Pärnus ning 5 juunil Viljandis. 

pisi|Kulttuuritehdas Vernissa Vantaas 10. veebruaril 2006 

4. mail 2006 lõppes Vennaskonna Meteoroloogiaturnee Tallinnas, Vanas Raadiomajas, R2 Live kontserdiga, mis oli pühendatud Roger Paon’i 87. sünnipäevale. 19. maist 15. juulini 2006 oli Vennaskonnal kavas teinegi linnuseturnee, 12 kontserdiga Linnusetuur 2006. Koos Vennaskonnaga astusid lavale Ultramelanhool ja Mosquitos Ejaculadas. Veel oli laval ka moesõu, mille kollektsiooni autor oli Liisa Soolepp. 19. mail toimus salajane kontsert Tahkurannas Tackendorfi Puhkemajas Daniel Guerin’i 102. sünnipäeva puhul, koosseisus: Trubetsky, Vainola, Strider, Edinburgh ja Leppnurm. 20. mail esineti Kose lähedal Henri Edmond Delacroix’ alias Cross’i 150. sünnipäeva puhul. 3. juunil toimus Põltsamaal kontsert "Vennaskond 400" Isaac Puente Amestoy 110. sünnipäeva puhul koos Ultramelanhooli ja Troglodytes’iga. 9. juunil esineti Tallinnas Rock Café's Robert Jospin’i 107. sünnipäeva puhul, 15. juunil Kuressaare lossivaremetes Gérard Duverge’i alias Fred Durtain’i 110. sünnipäeva puhul, 16. juunil Haapsalu Põhikoolis Ronald Creagh’i 77. sünnipäeva puhul, 17. juunil Pärnu Kuursaali kõlakojas Bif Naked’i 35. sünnipäeva puhul, 22. juunil Tartus Emajõel jõelaeval Pegasus ja hiljem Toomkiriku varemetes Félix Fénéon’i 145. sünnipäeva puhul, 23. juunil Tallinnas Pirita kloostri varemetes jaanilaupäeval Marc Pierrot' 135. sünnipäeva puhul, 30. juunil Rakvere linnuse õuel Fritz Brupbacher'i 132. sünnipäeva puhul, 8. juulil Kuusalus, Klubi-Ujulas May Picqueray 108. sünnipäeva puhul, 15. juulil Haapsalu linnuse õuel Ernest Tanrez’i 108. sünnipäeva puhul koos Soome bändiga Lordi, mis lõpetas "Linnusetuuri 2006". 11. augustil esineti Vooses Kehra lähedal Tanel Talve sünnipäeval, kus mängiti kinnisel kontserdil koosseisus: Trubetsky, Strider, Urmas Voolpriit (ühes loos), Edinburgh ja Kadakas. 

Turnee "Kosmosesügis 2006". 26. augustil 2006 esineti Tartu Sadamateatris René Lochu sünnipäeva puhul ekstreemspordi festivalil, koos Nyrok City, Soda Effecti ja Pedigree'ga, 6. septembril Tartus ja Tallinnas Frances Wright’i sünnipäeva puhul, 8. septembril Tallinnas Rock Café's rahvusvahelise ajakirjanike solidaarsuse päeva puhul, 22. septembril Pärnu Kuursaalis Joan Jett’i sünnipäeva puhul, 27. septembril Tallinnas Von Krahli Teatris Avril Lavigne’i sünnipäeva puhul, koos Dogdaysi ja Holik'uga, 29. septembril Tallinnas Rockstar’s Lech Wałęsa sünnipäeva puhul, koos Dogdays'i ja Holik'uga, 30. septembril Paides, Paide Kultuurikeskuse väljakul Paide 715. sünnipäeva puhul, 13. oktoobril Tallinnas Rock Café's Tallinna 32. Keskkooli 35. aastapäeval (kinnine kontsert), 14. oktoobril Tallinnas Rock Café's Aniela Wolbergi ja Ravachol’i (François Claudius Kœnigstein) sünnipäeva puhul, 20. oktoobril Tallinnas Hiiu Pubis Gaston Leval’i 111. sünnipäeva puhul, 25. oktoobril Tartus Genialistide Klubis (Lutsu Teatrimajas) Max Stirneri 200. sünnipäeva puhul, 28. oktoobril Tallinnas restoranis Seiklusjutte Maalt ja Merelt François-Charles Carpentier’ ja Uruguai Anarhistliku Föderatsiooni (Federación Anarquista Uruguaya; 1956) 50. sünnipäeva puhul, 1. novembril Tartus Illusionis (Raatuse 97) Charles-Ange Laisant’i 165. sünnipäeva puhul. 8. novembril Tartus Rock & Rollis (Tiigi 76 A) Alain Delon’i 71. sünnipäeva puhul, 17. novembril Tartus Püssirohukeldris rahvusvahelise üliõpilaste päeva puhul, 22. detsembril Kablis Lepanina Hotellis OÜ Tilts jõulupeol, salajasel kontsertil, koosseisus: Trubetsky, Vainola, Edinburgh, Kadakas, 29. detsembril Tallinnas Rock Café's, mis oli ühtlasi Turnee "Kosmosesügis 2006" lõpp. 

14. veebruaril 2007 esineti Tartus Illusionis Saint Valentine’s Day puhul koosseisus Blackplait, Vainola, Strider, Edinburgh, Kadakas, 1. märtsil Tartus Sadamateatris kontsertil Tartu Punk/Tartu Rock Saint David’s Day puhul, 17. märtsil Tallinnas Rock Café's Tallinna Punk/Tartu Rock Saint Patrick’s Day puhul, 6. oktoobril Pärnus Kasekeses (Kuursaal; Mere pst. 22) Jean Souvenance’i 104. sünnipäeval koos The Flowers of Romance'i, The Creepi ja Plixidega. Lee Harvey Oswald Come Back Tour!. 24. novembril esineti Tartus Illusionis (Raatuse 97) koosseisus: Trubetsky, Tibar, Strider, Allika, Edinburgh ja Leppnurm. 

2. veebruaril 2008 esineti Tallinnas Rock Café's (Tartu mnt. 80 D) Sid Viciouse mälestuspäeval koos The Creepiga koosseisus Trubetsky, Pathique, Vainola, Allika, Kadakas. 7. juunil toimus Rakvere Vallimäel Punk Laulupidu. 2. augustil esineti Alatskivi lossis Kristjan Mustkivi & Mildred Laansalu pulmas koosseisus Trubetsky, Strider, Gunnar Kõpp, Allika, Edinburgh, Creep, 8. augustil Pärnus Ammende Villas Ingmar Saksingu & Reet Reimanni pulmas, 9. augustil Nooskas Arossa Villas Hendrik Elbe & Mari-Eleen Annuki pulmas, 18. septembril Tallinnas TTÜ Staadionil (Tallinna Tehnikaülikooli taga), 11. oktoobril Tartus Illusionis (Raatuse 97) International Action Day puhul kontsertil "Freedom not fear – Stop the surveillance mania!", 24. oktoobril Tallinnas kontserdisaalis Kultuurikatel (Põhja pst. 27A/35 – Linnahalli bensiinijaama kõrval) koosseisus Trubetsky, Strider, Kõpp, Allika, Edinburgh, Kadakas, 31. oktoobril Tallinnas Teatri Puhvetis (Teatri väljak 3), millega lõppes ühtlasi "Lee Harvey Oswald Come Back Tour!". Vennaskonna, The Flowers of Romance’i ja teiste jõuluturnee 2008! 21. detsembril esineti Võrus Neljas Krantsis (Kreutzwaldi 15), 22. detsembril Jõgeval Rockis (Jaama 2), 23. detsembril Elvas Rock Citys (Pikk 8), 25. detsembril Paides Tobiase pubis (Tallinna 52), 26. detsembril Tartus Trehvis (Kastani 1), 27. detsembril Põlvas Kohvikus (Kesk 13), 28. detsembril Tapal Tapperis (Ülesõidu 6), 30. detsembril Haapsalus Hapsal Dietrich'is (Karja 10). 

Uus Aasta 2009. 2. jaanuaril 2009 esines Vennaskond Rakveres Bowlingus (Võidu 10), 3. jaanuaril Pärnus Kasekeses (Kuursaal; Mere pst. 22), 4. jaanuaril Tallinnas R.I.F.F.-is (Narva mnt. 3). The Swindle Continues Tour 2009! 29. mail esineti Vabaduse väljakul Tallinnas, 30. mail Tamme staadionil Tartus, 20. juunil Setumaal Ostrovas Laheda Lõkke festivalil, 29. detsembril Tallinnas R.I.F.F.-is (Narva mnt. 3) koosseisus Trubetsky, Strider, Kõpp, Allika, Edinburgh, Kadakas.https://archive.today/20130107035402/http://www.dcc.ttu.ee/Bands/english/get.asp?ident=109https://archive.today/20120724160857/http://www.dcc.ttu.ee/Bands/get.asp?ident=109https://www.facebook.com/Vennaskond/about_details 

 2010–2019 

8. jaanuaril 2010 esines Vennaskond Tallinnas Rock Café's (Tartu mnt. 80 D) koos bändidega Pööloy Gläänz ja Punkentsefaliit.

 Apollo 9 Tour 

2010. aastal asus Vennaskond teele oma turneega Apollo 9 Tour, mille jooksul anti mitmeid kontserte nii kodumaal kui ka välismaal. Turnee algas 13. veebruaril 2010 Tartus Rock'n'Roll Heavenis (Tiigi 76 A) toimuva Sõbrapäeva Laulupeoga. 6. märtsil esines Vennaskond taas Tallinnas Rock Café's (Tartu mnt. 80 D). Edasi esines bänd 13. märtsil Luxembourgis klubis Verso (17, Rives de Clausen L-2165). 20. märtsil esines bänd Tartu klubis Illusion (Raatuse 97). 30. aprillil esineti Tartus Korp! Vironia majas (Lai 30) Walpurgi ööl. 1. mail tähistati Tartus Rock'n'Roll Heavenis (Tiigi 76 A) Töörahva püha. 5. juunil toimus kontsert Tallinnas Rock Café's (Tartu mnt. 80 D). 12. juunil esines Vennaskond Rakveres Aartika Puhkemaja peotelgis Spordikeskuse parklas (Kastani pst. 12). 20. juunil toimus kontsert Saku mõisas (Juubelitammede tee 4).

Turnee pakkus kuulajaile erilise elamuse, kui Vennaskond esines 15. juulil Tartus Genialistide Klubis (Lai 37 taga) Trubetsky Rock’n’Roll Circus'i etendusel, kus lavale astusid ka mitmed teised artistid nagu Roy Strider, Oudekki Loone, Aleksander Müller, Matti Moguči, Tormi Kevvai, Charlekas ja Fish on Fire. 22. juulil toimus kontsert Tallinnas Patarei vanglas (Kalaranna 2), kui ta oli veel tõesti vangla, samuti koos Aleksander Mülleriga, kes vedas kihla, et ta viibib sellel päeval Patarei vanglas. 31. juulil esineti Maalastis Gert Kalda sünnipäeval koos Psychoterroriga.

Maalasti ning Viljandi kontserdi vahel leidis aset üks selle turnee tähelepanuväärsemaid sündmusi - "Keskerakonna afäär". Vennaskond arutas, et peaks Apollo 9 Tour'i veidi hõredate kontserdisaalide täitmiseks korraldama mingi skandaali, mis lennutaks Vennaskonna tabloidajakirjanduse esikülgedele. Üks mõte, mis välja pakuti, oli et Trubetsky võiks justkui "astuda Keskerakonda" - arvati, et see võiks esile kutsuda paraja skandaali. Plaani elluviimiseks kohtus Trubetsky hr. Edgar Savisaare ja Priit Toobaliga, kes nõustusid plaaniga, arvates, et sellest võiks tõusta mõlemapoolset kasu.Priit Simson. Tõnu Trubetsky: Eesti maailmapilt on valedest läbi imbunud Eesti Päevaleht, 21. 8. 2010.Mati Palmet. TÕNU TRUBETSKY: Keskerakond ongi Eesti kõige pungim erakond Kuma, 9. 2010.Stella K. Wadowsky. Kojamees: Kas Tõnu Trubetsky üldse astus Keskerakonda? Kroonika, 23. 11. 2010.Tõnu Trubetsky tunnistab: pole kunagi ametlikult Keskerakonda astunudki! Kroonika, 26. 11. 2010.Inimese mõõde - Tõnu Trubetsky YouTube, 25. 12. 2013.

Apollo 9 Tour kulmineerus 6. augustil Viljandis Rock Ramp 2010 festivalil Viljandi Lossimägedes, Kaevumäel, kus Vennaskond esines koos Nyrok City ja teiste bändidega. Sügisene kontsertturnee viis bändi tagasi Tallinna, kus 11. septembril tähistati Propelleri mässu 30. aastapäeva Rock Café's (Tartu mnt. 80 D) koos J.M.K.E. ja Propelleriga. 24. septembril toimus kontsert Tallinnas Tapperis (Pärnu mnt 158 G) üliõpilaspäevade soojenduspeol, kus esinesid Statica, Ohtlik Kaev, Ketikoerad, Paha Polly ja Vennaskond. 25. septembril esineti Tartus klubis Illusion (Raatuse 97). 2. oktoobril toimus kontsert Lolus või Mäeltkülas Holstre-Nõmme Mudajärv krossirajal, kus esineti MMM festivalil koos The Belkaga. 15. oktoobril esineti Haapsalu rongijaamas. 16. oktoobril toimus kontsert Tartus Rock'n'Roll Heavenis (Tiigi 76 A), tähistades Vennaskonna 26. tegevusaastat. 22. oktoobril esines Vennaskond Riias klubis Depo (Valnu iela 32), kus Vennaskond tähistas oma 26. sünnipäeva suurejoonelise kontserdiga koos teise punk bändiga The Flowers of Romance. 30. oktoobril toimus Tallinnas Rock Café's (Tartu mnt. 80 D) järgmine Vennaskonna 26. sünnipäeva kontsert. Apollo 9 Tour kinnitas Vennaskonna staatust kui Eesti muusikamaastiku vaieldamatu tipp, pakkudes fännidele erakordseid kontserdielamusi ning jäädes meelde kui bändi ajaloo üks põnevamaid ja meeleolukamaid turneesid.VENNASKOND. APOLLO 9 TOUR jätkub... Facebook, 24. 9. 2010.


 Vennaskond ja Metallica 

Vennaskonna ja Metallica vahel tekkis mõneti ootamatu side, mis kulmineerus Metallica esinemisel Tartus 18. juulil 2019. Metallica, näidates üles austust Eesti punk-legendide vastu, esitas oma kontserdil Vennaskonna hittlaulu "Insener Garini hüperboloid" eesti keeles. See etteaste toimus 60 000 inimese ees, pakkudes publikule tähelepanuväärse elamuse.

Vennaskonna ja Metallica vaheline side sai alguse tänu endisele vormelisõitjale ja ettevõtjale Marko Asmerile, kes tunneb Metallica solisti James Hetfieldi isiklikult. Nende tutvus pärineb ajast, mil Asmer veel vormeliradadel kihutas. Asmeri roll osutus oluliseks, kuna just tema oli vahendajaks kahe bändi vahel ning aitas Metallical valmistuda eestikeelse laulu esitamiseks.


Metallica tiimi ja Vennaskonna vaheline koostöö hõlmas mitmeid olulisi samme. Marko Asmer mängis olulist rolli, õpetades Robert Trujillole ja Metallica liikmetele eesti keele hääldamist, et nad suudaksid laulu veenvalt esitada. Lisaks saadeti neile loo kitarriakordid.

Laulu valiku tegi Metallica ise, kuid Trubetsky arvates oli see igati õige otsus. "Minu meelest oli õige valik, ma arvan, et oleksin ise sama loo valinud," kommenteeris ta. "Insener Garini Hüperboloid" on üks Vennaskonna tuntumaid ning armastatumaid lugusid, mis peegeldab bändi iseloomulikku stiili ja sõnumit.

Metallica esituse tähtsus ulatub kaugemale muusikalisest etteastest. See hetk tõi esile Vennaskonna mõju ning tähtsuse rahvusvahelisel tasandil. Metallica austusavaldus oli tunnustus Vennaskonna loomingule ja nende panusele rock-muusikasse.

Kontsert ja Metallica esitus tekitasid suurt vastukaja rahvusvaheliselt. See tutvustas Vennaskonna muusikat ja nende sõnumit laiemale publikule, tuues esile bändi ajatu ja mõjusa loomingulise pärandi. Metallica ja Vennaskonna koostöö jääb Eesti muusikaajalukku kui tähelepanuväärne sündmus, mis ühendab erinevaid muusikalisi maailmu ja kultuure.

 Turneed 
 Turneed 20. sajandil 
 Rütmiralli '85 (Vennaskonna jt. punk-bändide turnee) 6. juuli – 17. august 1985 (5 kontserti: 5. - 9.; kaastegevad ABS, DJ Riho Baumann, Osakond 79, Velikije Luki).
 Heimoveli '89 (Vennaskonna ja Jim Arrow & The Anachrones’i Soome turnee) 20. – 26. veebruar 1989 (5 kontserti: 37. - 41.; kaastegevad Jim Arrow & The Anachrones, S. A. Int, Kolmas Nainen, Dave Lindholm & White Midnight, Pyhäkoulu, Kadotetut).
 Kuldhamba Ajastu (Onu Bella ja Vennaskonna turnee) 23. märts – 6. juuni 1990 (12 kontserti: 68. - 79.; kaastegev Onu Bella). Turnee raamesse jäi samuti festival "Noorte Muusa" (Vennaskonna 76. kontsert) 30. aprillil 1990 Tallinnas Kadrioru jäähallis, kus esinesid ka AG-2, Õnnelik Lapsepõlv, Terminaator, Sleepy Sleepers, Provints, Wilbur, Metro Luminal, Friday’s Deal jt.
 Eesti Tuur '94 (Vennaskonna ja The Tuberkuloited’i turnee) 10. – 20. november 1994 (7 kontserti: 127. - 133.; kaastegev The Tuberkuloited).
 Eesti Tuur '95 (Vennaskonna ja Kolumbus Kris’i turnee) 19. – 26. mai 1995 (7 kontserti: 139. - 145.; kaastegev Kolumbus Kris).
 Mootorrattaturnee (Vennaskonna ja The Tuberkuloited’i Eesti-Soome turnee) 6. november 1996 – 13. märts 1998 (15 kontserti: 165. - 179.; kaastegev The Tuberkuloited - mitte kõigil kontsertidel).
 All My Lenins (Vennaskonna ja Hardi Volmeri filmi "Minu Leninid" Eesti-Läti turnee, korraldatud filmikompanii Faama Film poolt) 22. aprill – 17. juuni 1998 (5 kontserti: 180. - 183., 187.).
 Vennaskond in New York (Vennaskonna New Yorgi - Stockholmi turnee) 3.–9. aprill 1999 (5 kontserti: 195. - 199.; kaastegevad The Derogatories, Heal!, The Flowers of Romance, The Wild Cats, Picasso Jones, Soul Feeder, Zoe Bliss, 7th House, BXNY, Earth Driver, Lazy Susan, Happyland, Scarab, Celsius).
 The L. A. Doorsi, Vennaskonna ja Genialistide Turnee (Vennaskonna New Yorgi - Stockholmi turnee) 18. – 20. november 1999 (3 kontserti: 216. - 218.; kaastegevad The L. A. Doors (The Doors'i ametlik õigusjärglane) ja Genialistid).

 Turneed 21. sajandil 
 Soome-Saksa-Läti turnee 2002 23. juuli – 4. september 2002 (5 kontserti).
 August
285. 23. Äänekoski. Koosseis 281.
286. 24. Raisio. Raision Tori.
287. 24. Raisio. Raision Tori.
288. 30. Berliin. Køpi.
 September
289. 4. Riia. Depó (Valnu iela 32).
 Eesti-Läti turnee 2004 "Eelkevad Kirde-Euroopas" – "Priekšpavasaris Ziemelaustrumi-Eiropā" 16. jaanuar – 24. aprill 2004 (14 kontserti; kaastegevad No Shame, The Flowers of Romance jt).
 Anarchy Tour 2004 11. juuni – 27. november 2004 (13 kontserti; kaastegevad Kleptomaan, Muscimol, Boogie Company, Dahling, Jim Arrow & The Anachrones {viimane jäi ära} jt).
 Pariisi turnee 2004 "Tournée du Chat Noir" 24. – 27. juuni 2004 (4 kontserti; kaastegev The Flowers of Romance).
 Linnusetuur 2005 16. juuni – 27. august 2005 (19 kontserti; kaastegevad Les Diamants, The Tuberkuloited, The Belka, Alfonsis).
 Anarchy Tour 2006 27. jaanuar – 25. veebruar 2006 (4 kontserti; kaastegevad Kosmikud, Jäääär jt).
 Meteoroloogiaturnee 2006 22. märts – 4. mai 2006 (8 kontserti).
 Märts
390. 22. Tallinn. Von Krahli Teater. Stephen Pearl Andrewsi sünnipäev (194).
391. 23. Pärnu. Kuursaal. Rahvusvaheline meteoroloogiapäev. Peakontsert. Koosseis 388.
392. 24. Tartu. Maailm (Rüütli 12). William Morrise sünnipäev (172). Trubetsky, Vainola, Angelica Awerianowa, Edinburgh, Re.
393. 29. Tartu. Sadamateater. Lucy Lawlessi sünnipäev (38). Trubetsky, Vainola, Re, Strider, Kadakas.
394. 30. Tallinn. Hiiu Pub. Gdański vabastamise päev (61). Trubetsky, Vainola, Strider, Awerianowa, Edinburgh, Kadakas.
395. 31. Tallinn. Rockstars (Tatari 6). Pascini (Julius Mordecai Pincas) sünnipäev (121). Trubetsky, Vainola, Strider, Edinburgh, Re.
 Aprill
396. 15. Kehra. Anija Valla Kultuuri- ja Spordikeskus. George Engeli sünnipäev (170). Koosseis 388.
 Mai
397. 4. Tallinn. Vana Raadiomaja. R2 Live. Roger Paoni sünnipäev (87). Koosseis 394.
 Linnusetuur 2006 19. mai – 15. juuli 2006 (12 kontserti; kaastegevad Ultramelanhool, Mosquitos Ejaculadas).
 Turnee Kosmosesügis 2006 26. august – 29. detsember 2006 (13 kontserti; kaastegevad Dow Jones Crash, Dirty Diana, Gang Bang Café, Holik, Dogdays, Rosy Dream, The Flowers of Romance).
 Lee Harvey Oswald Come Back Tour! (Vennaskonna DVD "Millennium" esitlustuur) 24. november 2007 – 31. oktoober 2008 (10 kontserti: 431. - 439.; kaastegevad The Creep, No More Rockstars, Pimpfish, Fish On Fire, The Flowers of Romance,http://myspace.com/tfor Dirty Diana,http://www.trauma.ee/dirty-diana/ Chungin & The Strap-On Faggotshttp://www.myspace.com/chungin).
 Vennaskonna, The Flowers of Romance’i ja Teiste Jõuluturnee 2008! 5. – 26. detsember 2008 (3 kontserti: 440. - 442.; kaastegevad Conflict OK!, Lahesõda,http://www.myspace.com/lahesoda The Flowers of Romance, Plixid).

 Diskograafia 

 Albumid 
 Põrandaalused albumid 
 Lomp On Loll (1985, MC, Vennaskond)
 Raha ja Väärisesemed (1987, MC, Vennaskond)
 Budapest Pogo (1988, MC, Vennaskond)

 Tavalised albumid 
 "Rīgas Kaos" (1987/2005, LP 12", Līgo)
 "Ltn. Schmidt'i pojad" (1991, MC, Vennaskond) / (2015, LP 12", Mumm Records, Līgo)
 "Rockpiraadid" (1992, MC, Theka) / (2014, LP 12", Mumm Records, Līgo)
 "Usk. Lootus. Armastus." (1993, MC, CD, EHL Trading/Vennaskond) / (2023, LP 12", Vennaskond, Līgo)
 "Vaenlane ei maga" (1993, MC, Vennaskond) / (2014, 2LP 12", Mumm Records, Līgo)
 "Võluri tagasitulek" (1994, MC, Vennaskond) / (2014, LP 12", Mumm Records, Līgo)
 "Inglid ja kangelased" (1995, MC, CD, Vennaskond) / (2020, LP 12", Mumm Records, Līgo)
 "Mina ja George" (1996, MC, CD, Vennaskond, Harley Davidson) / (2017, LP 12", Mumm Records, Harley Davidson, Līgo)
 "Reis Kuule" (1997, MC, CD, Vennaskond)
 "Warszawianka" (1999, MC, CD, HyperElwood)
 "Pirita Live" (1999, CD, Fucking Cunt Records)
 "Ma armastan Ameerikat" (2001, MC, CD, DayDream *Productions/Kaljukotkas)
 "News from Nowhere" (2001, MC, CD, Kaljukotkas/DayDream)
 "Subway" (2003, CD, Vennaskond)
 "Anarhia agentuur" (2011, CD, Elwood)
 "Linn süütab tuled" (2014, CD, Vennaskond)
 "For Anarchist Resistance" [Must] (2016, CD)
 "For Anarchist Resistance" [Punane] (2016, CD)
 "Pyrates of the Baltic" (2020, LP 12", Mumm Records, Līgo)
 "Hipodroom" (2023, LP 12", Vennaskond, Līgo)
 "Krüptozooloogia" (2024, LP 12", Vennaskond, Līgo)

 Singlid 
 "Girl In Black / Riga My Love" (1991, 7" vinüülsingel, Vennaskond)
 "Helsinki" (2013, Vennaskond)
 "Kaarlinna õhtud" (2013, Vennaskond)

 Kogumikud 
 "Insener Garini hüperboloid" (1999, MC, Vennaskond) / (2016, LP 12", Mumm Records, Līgo)
 "Priima" (1999, 2MC, 2CD, kogumik, HyperElwood)

 Vinüülplaadid 
 Rīgas Kaos (1987, LP, Līgo)
 Girl In Black (1991, 7" vinüülsingel, Vennaskond)
 Rockpiraadid (2014, LP, Mumm Records, Līgo)
 Vaenlane Ei Maga (2014, LP, Mumm Records, Līgo)
 Võluri Tagasitulek (2014, LP, Mumm Records, Līgo)
 Ltn. Schmidt’i Pojad (2015, LP, Mumm Records, Līgo)
 Insener Garini Hüperboloid (2016, LP, Mumm Records, Līgo)
 Mina ja George (2017, LP, Mumm Records, Harley Davidson, Līgo)
 Inglid ja Kangelased (2020, LP, Mumm Records, Līgo)
 Pyrates of the Baltic (2020, LP, Mumm Records, Līgo)
 Usk. Lootus. Armastus. (2023, LP, Vennaskond, Līgo)
 Hipodroom (2023, LP, Vennaskond, Līgo)
 Krüptozooloogia (2024, LP, Vennaskond, Līgo)

 Vennaskond teistel kogumikel 
 "Minu kodu on mu kindlus" kogumikul "Rock Collection" (Kooperatiiv "Kuldnokk", 1989, MC)
 "Jumal kaitse kuningat" kogumikul "Young Rockers" (Kooperatiiv "Kuldnokk", 1989, MC)
 "Oleks minu olemine" kogumikul "Young Rockers" (Kooperatiiv "Kuldnokk", 1989, MC)
 "Ootame sind Pimedusemaal" kogumikul "Rock Collection" (Kooperatiiv "Kuldnokk", 1989, MC)
 "Segan suhkrut malbelt tassis" kogumikul "Rock Collection II" (Kooperatiiv "Kuldnokk", 1990, MC)
 "Ma armastan Ameerikat" kogumikul "Rock Collection II" (Kooperatiiv "Kuldnokk", 1990, MC)
 "Girl In Black" kogumikul "Balts Bite Back!" (Stupido Twins Records / Zona Records, 1993, MC, CD)
 "Insener Garini hüperboloid" kogumikul "Rock. Pop a l’Est / Rock. Pop In the East" (Radio France Internationale, 1996, 2CD)
 "Valguse võimendamine ergutatud kiirguse abil" kogumikul "Rock. Pop a l’Est / Rock. Pop In the East" (Radio France Internationale, 1996, 2CD)
 "Insener Garini hüperboloid" kogumikul "Europodium. Top Of the European Pops" (RFI Musique, 1997, CD)
 "Valguse võimendamine ergutatud kiirguse abil" kogumikul "Europodium. Top Of the European Pops" (RFI Musique, 1997, CD)
 "Kosmosesügis" kogumikul "Europodium. Top Of the European Pops" (RFI Musique, 1997, CD)
 "Musta lipu valguses" kogumikul "25 kuldset lööklaulu. 1. osa" (Mätta Fond, 1998, MC)
 "Kätes rool" kogumikul "Kukerpillid. Pojad on mul õige naksid" (Kukerpillid, 2002, 2CD)
 "Euroopa hümn" kogumikul "Kevadhitt 2003" (Top Ten, 2003, CD)

 Filmograafia 

 "Vennaskond. Millennium" (režissöör Tõnu Trubetsky, 1998, VHS, 90 min, Faama Film / Eesti Tõsielufilm / Trubetsky Pictures) (Film oli esindatud Soome filmifestivalil Pirkanmaan Viro-Viikko 10.–17.10.1999.)
 "Vennaskond. Ma armastan Ameerikat" (režissöör Tõnu Trubetsky, 2001, VHS, 140 min, DayDream Productions / Kaljukotkas / Trubetsky Pictures),
 "Vennaskond. Sügis Ida-Euroopas" (režissöör Tõnu Trubetsky, 2004, 2DVD, 185 min, Vennaskond / DayDream / Trubetsky Pictures).
 "Vennaskond. New York" (režissöör Tõnu Trubetsky, 2006, DVD, 140 min, Trubetsky Pictures).

 Nr. 1 Eesti hitid 

Need Vennaskonna laulud on olnud Eesti edetabelites esikohal:
 1.	Insener Garini Hüperboloid (1993),
 2.	Lili Marleen (1993),
 3.	Kopenhaagen (1993),
 4.	Elagu Proudhon! (1994),
 5.	Selle laulu mina ise luuletasin (1994),
 6.	Pille-Riin (1994),
 7.	Õhtud Moskva lähistel (1995),
 8.	10203 (1995),
 9.	Subatlantiline Kohtumine (1996),
 10.	Me Usume Anarhiasse (1999),
 11.	101. Kilomeeter (2000),
 12.	Saepurulapsed (2001),
 13.	Ma Armastan Ameerikat (2002).

 Maailma parim bänd 

Vennaskonda on meedias korduvalt iseloomustatud kui maailma parimat bändi. Meedia arvates on Vennaskond maailma parim bänd järgnevatel põhjustel:

 Ajalooline tähtsus: Vennaskond asutati juba 1984. aastal ning on maailma muusikamaastiku oluline sümbol.
 Muusikaline mitmekesisus: Bändi stiil hõlmab elemente punkist, rockabilly'st ja 1950. aastate rock'n'rollist.
 Fännide pühendumus: Vennaskonna muusika köidab erinevas vanuses inimesi, alates teismelistest kuni vanemate fännideni.
 Pidev uuendamine: Vaatamata bändi pikaajalisele tegutsemisele salvestatakse pidevalt uut muusikat ja esitatakse klassikalisi hitte.
 Sümboolne väärtus: Vennaskond ei ole lihtsalt bänd, vaid võitlejate ja sõprade ühing ning sümbol, mis ülistab vabadust ja armastust.
 Esikoha-hittide, albumite ja filmide rohkus: 2024. aasta seisuga on 13 Vennaskonna laulu on olnud erinevates edetabelites esikohal. Ilmunud on 24 albumit, 12 vinüülplaati ja 4 täispikka muusikafilmi.

Seetõttu on nad paljude arvates maailma parim bänd.Andris Tammela. Pärnut väisab täna maailma parim bänd Pärnu Postimees, 17. 5. 2013.Reedel, 18. novembril esineb Hiiu Pubis legendaarne punkbänd Vennaskond üle pika aja koos akordioniga Veebikiri, 14. 11. 2022.Maailma parim bänd Viljandis Eesti Päevaleht, 19. 7. 2024.

 Endised liikmed 
Vennaskonna koosseis on tihti vahetunud ja sageli pole sama koosseis isegi kahte järjestikust kontserti mänginud, seda küll peamiselt 20. sajandil. Alates esimesest kontserdist 1984. aastal on koosseisus ainult Tõnu Trubetsky. Mittetäielik endiste liikmete nimekiri:

 Teet Tibar – kitarr (ka Tips; 1984–1985, 1987, 1996–1997)
 Marco Rüütel – kitarr (1984)
 Tarmo Kruusimäe (ka Kojamees või Juhan Tiik) – basskitarr (1984)
 Andrus Lomp – löökpillid (1984–1985, 1987–1988)
 Reet Nõgisto – basskitarr (1984)
 Richard Nool – löökpillid (ka Riho Nool; 1984)
 Kalle Käo – kitarr (1985)
 Allan Ladvas - basskitarr (1985)
 Toomas Leemets – löökpillid (1985)
 Jaan-Eik Tulve (ka Sursu) – basskitarr (1985–1987)
 Martin Post – löökpillid (1985)
 Allan Hmelnitski – löökpillid (1985)
 Mait Re – löökpillid, kitarr (ka Matheus Senta; 1985–1988, 2005–2006)
 Andres Aru – löökpillid (ka Mõmmi; 1986)
 Venno Vanamölder – löökpillid (1987–1989)
 Ivo Uukkivi (ka Munk; 1987)
 Martin Süvari – basskitarr (1987)
 Mati Pors – basskitarr (ka Mati Porss; 1987)
 Tom Kinkar – basskitarr (1987–1989)
 Koidu Jürisoo – viiul (1987)
 Villu Tamme – kitarr (1987)
 Margus Põldsepp – kitarr (1988)
 Jüri Kłyszejko – kitarr (1988–1989)
 Raul Saaremets – löökpillid (1988)
 Vadim Družkov – löökpillid (ka Vadjah Lahari, Vadyah Lahary; 1988)
 Ivo Schenkenberg Jr – löökpillid (1988–1990, 2014)
 Kristjan Mäeots – löökpillid (ka Kotkas; 1989, 1998, 1999–2000)
 Ira Vatsel – viiul (1989)
 Ruth Saulski – viiul (1989)
 Herbert Spencer Jr – basskitarr (1989)
 Kristian Müller – löökpillid (1989)
 Maarja Ora – viiul (1989–1990)
 Hindrek Heibre – löökpillid (1989–1993)
 Ülari Ollik – akordion (ka Mätas; 1990, 1993–1996)
 Max Sinister – basskitarr (pärisnimi Margus Müil; 1993)
 Kaspar Jancis – kitarr, basskitarr, klaver, elektriorel (1993–1999, 2014)
 Alar Aigro – basskitarr, heli (1997–1999, 2000–2001, 2003, 2005)
 Henn Rebane – akordion (1997)
 Tamur Marjasoo – kitarr (1998)
 Catherine Matveus – viiul (1998–2003)
 Rein Joasoo (1999)
 Margus Tamm (1999)
 Tuuliki Leinpere – viiul (2003–2006)
 Angelica Awerianowa – viiul (2006)
 Pet Creep – löökpillid (pärisnimi Peeter Proos, 2007, 2008)
 Mairo Lomp – trummid (2020, 2024)

 Viited 

 Välislingid 
 Vennaskonna koduleht

 Vennaskond andmekogus IMDb (inglise keeles)
 Vennaskond andmekogus Discogs (inglise keeles)
 Vennaskond andmekogus Last.fm (inglise keeles)
 Mart Koger. Vennaskond trumpas ministri üle Õhtuleht, 21. 10. 1999.
 Mart Niineste. Ven-nas-kond! Ven-nas-kond! Eesti Päevaleht, 18. 10. 2008]
 Vennaskonna surnuks kuulutatud kitarrist Teet Tibar elab! Elu24, 14. 11. 2009.
 Berit-Helena Lamp. Ainar Ruussaar: Teet Tibari juhtum ... Postimees, 14. 11. 2009.
 Berit-Helena Lamp. Pime usaldus Postimees, 26. 11. 2009.
 Margus Haav. Arvustus: Vennaskond kui vastuvoolu ujuv legend ERR, 28. 5. 2014.
 Metallica esitas 60 tuhandele inimesele «Insener Garini hüperboloidi» Elu24, 18. 7. 2019.
 Metallica esitas Tartus Vennaskonna hitti ERR, 19. 7. 2019.
 Reelika Vaiksaar. Vennaskonna laulja Tõnu Trubetsky: mõtlesime, et peaksime ise ka Metallicat enda repertuaari tooma Õhtuleht, 19. 7. 2019.
 Toomas Puna. Väga salapärane: Metallica ja Vennaskonna sidemeheks oli kunagine vormeliäss Retro.fm, 16. 8. 2019.
 Mikko Nissinen. "Metallican suosima, maailmanlaajuisen anarkian veljeskunta" – Haastattelussa 35-vuotiaan virolaislegenda Vennaskondin Allan Vainola Kaaos, 17. 12. 2019.
 Alvar Loog. God save the Vennaskond! Postimees, 21. 2. 2022.
 Mait Vaik: USK, LOOTUS, ARMASTUS – MEENUTUSI VENNASKONNAST Vennaskond1984, 2. 12. 2023.
 Punkbänd Vennaskond tähistab 25. juubelit uhke kontserdiga Kroonika, 12. 10. 2009.
 Vennaskond tähistab oma 25. juubelit kontserdiga Rock Cafes Elu24, 12. 10. 2009.
 Vennaskond tähistab 25. sünnipäeva ERR, 22. 10. 2009.
 Juubelituur «VENNASKOND 25!» Õhtuleht, 23. 10. 2009.
 Vennaskond tähistab oma 30 aasta juubelit punkiva kontserdiga Rock Cafes Elu24, 22. 10. 2014.
 Vennaskond tähistab oma 30. juubelit kontserdiga Rock Cafes Piletilevi, 22. 10. 2014.
 Tõnu Pedaru. Tõnu Trubetsky bändist, sünnipäevast ja Ukraina kriisist ERR, 23. 10. 2014.
 Mart Ramone. Vennaskonna 600! Ei, mitte aastat ERR, 24. 9. 2015.
 Kultusbänd Vennaskond tähistab detsembris oma 33ndat aastaringi täispika kontserdiga Kroonika, 6. 12. 2017.
 Valner Valme. Vennaskond jõuab Kristuse-ikka ERR, 22. 12. 2017.
 Alvar Loog. APPI! MA VAJAN VENNASKONDA ⟩ Tõnu Trubetsky 60 Postimees, 24. 4. 2023.
 Juba laupäeval! Vennaskond tähistab Kapa Festivalil suurt juubelit Sky, 11. 6. 2024.
 Insener Garini hüperboloid, METALLICA Youtube. Kaido Jaanus, 18. 7. 2019.
 Metallica plays "Insener Garini hüperboloid" of Vennaskond at Raadi airfield, Tartu, ESTONIA Youtube. Marko Šorin, 18. 7. 2019.
 Metallica esitamas Vennaskonna lugu "Insener Garini hüperboloid" Youtube. Skyportaal, 18. 7. 2019.
 Metallica - Insener Garini Hüperboloid Facebook. Vennaskond, 28. 7. 2019.
 В ТАРТУ METALLICA ИСПОЛНИЛА ХИТ ГРУППЫ VENNASKOND НА ЭСТОНСКОМ ЯЗЫКЕ Tallinna Lastehaigla Toetusfond, 6. 8. 2019.

Kategooria:Punk rock'i ansamblid
Kategooria:Eesti rock-ansamblid
Kategooria:Eesti punkansamblid